**Līgums Nr. 15-2/3**

ar autoruzraudzības pakalpojumu veikšanu

Ozolnieki, 2020.gada 2.jūnijā

**SIA „Ozolnieku KSDU”**, reģistrācijas Nr. 41703003356, juridiskā adrese: Kastaņu iela 2, Ozolnieki, Ozolnieku pag., Ozolnieku nov., LV-3018, valdes locekļa **Naura Bērziņa** personā, kurš rīkojas uz statūtu pamata, turpmāk Pasūtītājs, no vienas puses, un

**SIA “Cerkazi-G”**, reģistrācijas Nr.43603063747, būvkomersanta reģistrācijas Nr.11606, juridiskā adrese Ropažu iela 14A-52, Rīga, LV- 1039, (turpmāk – **Izpildītājs)**, kura vārdā saskaņā ar statūtiem rīkojas valdes loceklis **Jānis Graudulis**, no otras puses

(turpmāk - Pasūtītājs un Izpildītājs, abi kopā saukti arī Puses, bet katrs atsevišķi arī Puse**)**, ievērojot daudzdzīvokļu dzīvojamās mājas “Aizupes-4”, Ozolnieki, Ozolnieku pagasts, Ozolnieki novads,dzīvokļu īpašnieku kopsapulcē nolemto par pilnvarojumu Pasūtītājam slēgt šo līgumu dzīvokļu īpašnieku vārdā un interesēs, noslēdz šāda satura līgumu, (turpmāk tekstā – Līgums**)**, kas ir saistošs kā Pusēm, tā arī viņu saistību un tiesību pārņēmējiem:

1. **Līguma priekšmets**
	1. Daudzdzīvokļu dzīvojamās mājas energoefektivitātes paaugstināšanas pasākumu īstenošana tiek veikta saskaņā ar Ministru kabineta 2016. gada 15.marta noteikumu Nr.160 „Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi” ietvaros noslēgto Granta līgumu Nr.214918/DME0000367. DME projekta Nr. DME0000367.
	2. Pasūtītājs uzdod Izpildītājam un Izpildītājs apņemas veikt daudzdzīvokļu mājas, kas atrodas “Aizupes – 4”, Ozolnieki, Ozolnieku pag., Ozolnieku nov. (daudzdzīvokļu mājas kadastra apzīmējums [54660010334002](https://www.kadastrs.lv/buildings/2200057662?options%5Binline%5D=false&options%5Borigin%5D=building)),, turpmāk tekstā – „Objekts”, energoefektivitātes paaugstināšanas pasākumu īstenošanai nepieciešamo būvdarbu **autoruzraudzību** (turpmāk – Pakalpojums vai Darbi) atbilstoši spēkā esošo normatīvo aktu prasībām.
	3. Pakalpojums veicams atbilstoši 2017. gada 29. septembrī akceptētai Ozolnieku novada būvvaldē rapliecinājuma kartei Nr.BIS-BV-3.2-2017-778(14-23/104) (turpmāk tekstā – **“Tehniskā dokumentācija”**):
		1. ēkas “Aizupes-4”, Ozolnieki, Ozolnieku pagasts, Ozolnieku novads, ārējo norobežojošo konstrukciju atjaunošana;
		2. ēkas “Aizupes-4”, Ozolnieki, Ozolnieku pagasts, Ozolnieku novads inženierkomunikāciju atjaunošana.
	4. Pakalpojums ietver:
		1. būvdarbu kvalitatīvu autoruzraudzību saskaņā ar Tehnisko dokumentāciju, nodrošinot būvdarbu izpildītāju un Pasūtītāju ar pieprasīto tehnisko informāciju būvprojektu autentiskai realizācijai dabā;
		2. konsultāciju sniegšanu Pasūtītājam un tā pilnvarotajiem pārstāvjiem visos jautājumos, kas saistīti ar būvdarbu veikšanu un to atbilstību būvprojektu dokumentācijai. Sniegtās konsultācijas tiek atzīmētas autoruzraudzības žurnālā.
2. **Pakalpojuma veikšanas termiņš**
	1. Pakalpojums tiek sniegts visā būvniecības darbu izpildes laikā (ieskaitot Objekta nodošanu ekspluatācijā).
	2. Izpildītājs uzsāk Pakalpojuma sniegšanu ne vēlāk kā 10 (desmit) kalendāro dienu laikā no Pasūtītāja Pakalpojuma pieteikuma nosūtīšanas dienas.
	3. Par Pakalpojuma uzsākšanas pieteikuma nosūtīšanas dienu ir uzskatāms Līgumā norādītā Pasūtītāja pārstāvja elektroniski pa e-pastu nosūtīts pieteikums attiecīgā Pakalpojuma uzsākšanai Izpildītāja Līgumā norādītajam pārstāvim.
	4. Pakalpojums tiek sniegts atbilstoši Pasūtītāja norādījumiem.
3. **Līgumcena un norēķinu kārtība**

 Līgumcena par Pakalpojumu ir **EUR 1383,34** (viens tūkstotis trīs simti astoņdesmit trīs *euro*, 34 centi) bez pievienotās vērtības nodokļa (turpmāk – PVN). Šai summai papildus tiek pieskaitīts pievienotās vērtības nodoklis 21% atbilstoši Pievienotās vērtības nodokļa likuma noteiktajai likmei, Kopējā līgumcena ar PVN ir 1673.84 (viens tūkstotis seši simti septiņdesmit trīs *euro*84 centi) (turpmāk- Līgumcena).

* 1. Līgumcenā ir ietvertas visas izmaksas, kas nepieciešamas Pakalpojuma sniegšanai visā būvdarbu veikšanas laikā, un tās nevar tikt palielinātas, ja tiek pagarināts būvdarbu veikšanas termiņš.
	2. Samaksa Izpildītājam tiek veikta proporcionāli veiktajam un Pasūtītāja pieņemtajam Pakalpojuma apjomam. Samaksa tiek veikta ar pārskaitījumu uz Izpildītāja norādīto norēķinu kontu 30 (trīsdesmit) dienu laikā no attiecīga rēķina saņemšanas un, Darbu nodošanas – pieņemšanas akta (turpmāk – **“akts”**) par Pakalpojumu vai tā daļas pieņemšanu, abpusējas apstiprināšanas.
	3. Pēdējo maksājumu Pasūtītājs saskaņā ar Līguma noteikumiem maksā Izpildītājam 10 (desmit) darba dienu laikā no dienas, kad Izpildītājs ir izpildījis visus ar Līgumu nolīgtos Darbus saskaņā ar Līguma noteikumiem, Pasūtītājs ir saņēmis atzinumu no AS “Attīstības finanšu institūcijas Altum” (turpmāk – Altum) par visas izpilddokumentācijas gatavību Objekta nodošanai ekspluatācijā pēc Altum veiktajām būvniecības kvalitātes un tehniskās dokumentācijas pārbaudēm, Puses ir parakstījušas galīgo - aktu (ietverot saskaņojumu ar būvvaldi) un Izpildītājs ir izrakstījis galīgo rēķinu.
	4. Pēdējā attiecināmo izmaksu maksājuma apmērs nedrīkst būt mazāks par 10 % (desmit procentiem) no Līguma 3.1. punktā noteiktās Līgumcenas attiecināmo izmaksu apmēra. Izpildītājs pārstāj izrakstīt ikmēneša rēķinus un Pasūtītājs pārstāj veikt Līguma punktam 3.5. atbilstošus maksājumus, ja visu saskaņā ar Līgumu izrakstīto rēķinu kopējā summa ir sasniegusi 90 % (deviņdesmit procentus) no Līguma 3.1. punktā noteiktās Līgumcenas. Izpildītājs nav tiesīgs šajā gadījumā piemērot Līguma 4.9. un 4.10. punktos minētos līgumsodus vai celt jebkādas citas pretenzijas. Atlikušo Līgumcenas daļu Izpildītājs ir tiesīgs saņemt tikai pēc galīgā akta parakstīšanas saskaņā ar galīgo rēķinu.
	5. Pasūtītājs pieņem un atzīst Izpildītāja elektronisko rēķinu, ja tas noformēts atbilstoši normatīvo aktu prasībām un nosūtīts uz elektronisko adresi info@oksdu.lv . Pretējā gadījumā Izpildītājam jāiesniedz Pasūtītājam rēķinu rakstveidā.
	6. Rēķinos jānorāda:
		1. Maksātāja nosaukums: Pasūtītājs;
		2. Līguma numurs;
		3. DME projekta numurs;
		4. rekvizīti atbilstoši Pievienotās vērtības nodokļa likuma un likuma “Par grāmatvedību” prasībām;
		5. rēķinā ir jānorāda - akta numurs un/vai periods, par kuru tiek izrakstīts rēķins.
	7. Ja Līgumā noteikto maksājumu veikšanas brīdī pastāv kāda Izpildītāja parāda saistība pret Pasūtītāju, kas izriet no Līguma nosacījumu neizpildes, Pasūtītājs ir tiesīgs to vienpusēji ieskaitīt, veicot norēķinus.
	8. Pasūtītājam nepietiekoša finansējuma gadījumā, ja Pakalpojumi vēl nav uzsākti, ir tiesības vienpusēji izbeigt Līgumu par to informējot Izpildītāju.
1. **Pušu saistības**
	1. Pasūtītājs apņemas:
		1. nodrošināt Izpildītājam un viņa pilnvarotajām personām brīvu piekļūšanu Objektam, kur tiek veikti būvdarbi saskaņā ar Būvprojektu vai apliecinājuma karti;
		2. samaksāt Izpildītājam par Pakalpojumu Līgumā noteiktā kārtībā;
		3. brīdināt Izpildītāju 4 (četras) darba stundas iepriekš par nepieciešamību ierasties Objektā un sniegt Pakalpojumu, gadījumos, kas paredzēti Līguma 4.2.7.apakšpunktā.
	2. Izpildītājs apņemas:
		1. sniegt Pakalpojumu atbilstoši saskaņotajiem Būvprojektam vai apliecinājuma kartei, spēkā esošajiem normatīvajiem aktiem. Izpildītājs ir atbildīgs par to, lai visā Līguma izpildes laikā tam būtu spēkā esošas licences, apdrošināšanas polises un sertifikāti, kas ir nepieciešami Pakalpojuma sniegšanai atbilstoši spēkā esošajiem normatīvajiem aktiem;
		2. apsekot Objektu atbilstoši autoruzraudzības plānam un apsekojuma rezultātus ierakstīt autoruzraudzības žurnālā;
		3. Būvdarbu gaitā savlaicīgi pārbaudīt Objektā lietoto konstrukciju, tehnoloģisko un citu iekārtu, būvizstrādājumu un materiālu atbilstību Būvprojektam vai apliecinājuma kartei un nepieļaut neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu būvē, ja tie nav pilnvērtīgi aizstājēji tehniskajā dokumentācijā paredzētajiem;
		4. pārbaudīt, vai ir atbilstoša tehniskā dokumentācija un būvdarbu izpildes dokumentācija;
		5. nekavējoties rakstiski informēt Pasūtītāju, ja tiek konstatētas patvaļīgas atkāpes no tehniskās dokumentācijas vai, ja netiek ievērotas Latvijas Republikas būvnormatīvu prasības;
		6. obligāti piedalīties Pasūtītāja rīkotajās būvdarbu apspriedēs;
		7. ierasties Objektā 4 (četru) darba stundu laikā, saskaņojot autoruzraudzības grafiku ar Pasūtītāju un būvdarbu vadītāju, kā arī pēc Pasūtītāja vai būvdarbu vadītāja lūguma, ja Pasūtītājs uzskata to par nepieciešamu;
		8. visas atkāpes no tehniskās dokumentācijas fiksēt autoruzraudzības žurnālā. Attiecībā uz atkāpēm no tehniskās dokumentācijas, kas ir saskaņotas ar Izpildītāju, Izpildītājs autoruzraudzības žurnālā izdara saskaņojuma atzīmi.
		9. Pakalpojuma sniegšanas laikā, atrodoties Objektā un pamanot neatbilstības, kas var nodarīt kaitējumu Objektam un/ vai trešajām personām, nekavējoties brīdināt Pasūtītāju un būvdarbu vadītāju, izdarot attiecīgus ierakstus autoruzraudzības žurnālā;
		10. saskaņot un fiksēt autoruzraudzības žurnālā būvdarbu pārkāpumus vai nepieciešamās tehniskās dokumentācijas korekcijas Objektā un noteikt to novēršanas vai risinājuma izstrādāšanas termiņus, kā arī 4 (četru) darba stundu laikā informēt par konstatētajiem pārkāpumiem Pasūtītāju;
		11. pēc būvdarbu pabeigšanas autoruzraudzības žurnālā izdarīt atzīmi par izpildīto būvdarbu atbilstību tehniskai dokumentācijai un ar Izpildītāju saskaņotās izmaiņas;
		12. bez papildus atlīdzības izdarīt izmaiņas tehniskajā dokumentācijā, ja šādu izmaiņu nepieciešamība rodas sakarā kļūdu vai neatbilstību, vai kādu citu tehniskās dokumentācijas autora vai autoruzrauga vainu vai nolaidību;
		13. Izpildītājam ir citas tiesības un pienākumi, kas ir noteikti Latvijas Republikā spēkā esošajos normatīvajos aktos.
	3. Izpildītāja norādījumi būvdarbos ir saistoši būvdarbu izpildītājiem ar brīdi, kad tie ir ierakstīti autoruzraudzības žurnālā. Izpildītājs ir atbildīgs par šo norādījumu savlaicīgu ierakstīšanu autoruzraudzības žurnālā.
	4. Nepieciešamības gadījumā, atklājot rupjus būvdarbu pārkāpumus, Izpildītājam ir tiesības nekavējoties apstādināt būvdarbus un ir pienākums nekavējoties rakstveidā informēt Pasūtītāju par pieņemto lēmumu. Šajā punktā minētās darbības tiek veiktas un Izpildītāja atbildība tiek noteikta saskaņā ar Latvijas Republikas būvnormatīvu noteikumiem.
	5. Izpildītājs ir atbildīgs par Līgumā noteikto pienākumu savlaicīgu un kvalitatīvu veikšanu. Izpildītājs nav atbildīgs par būvdarbu veicēja darbības/bezdarbības rezultātā nodarītajiem zaudējumiem, ja vien šādi zaudējumi nav radušies Izpildītāja vainas dēļ.
	6. Pakalpojuma sniegšana ietver saskaņotas un dokumentētas tehniskās dokumentācijas korekcijas.
	7. Pasūtītājs norāda atbildīgos būvdarbu izpildītājus, kuriem ir saistoši Izpildītāja norādījumi.
	8. Līgums tiek uzskatīts par izpildītu, kad Puses ir pilnā mērā izpildījušas Līguma saistības - Pasūtītājs ar akta parakstīšanu ir apstiprinājis Pakalpojumu saņemšanu un veicis Līgumcenas samaksu
	9. Ja Puses vispār neizpilda kādu no Līguma izrietošajām saistībām, Puse par katru no tām maksā otrai Pusei vienreizēju līgumsodu par katru neizpildes gadījumu 0,1% apmērā no neizpildītās saistības summas.
	10. Ja Puses kādu no Līguma izrietošajām saistībām izpilda nepienācīgi vai neizpilda īstā laikā (termiņā),  Puse par katru no pārkāpumiem maksā otrai Pusei līgumsodu 0,1% apmērā no laikā neizpildītās saistības summas par katru nokavēto dienu.
	11. Līgumsoda samaksa neatbrīvo Izpildītāju no turpmākas saistību izpildes, ja vien Pasūtītājs konkrētā gadījumā nenosaka savādāk. Pasūtītājs ir tiesīgs ieturēt līgumsodu, veicot savstarpējos norēķinus ar Izpildītāju.
	12. Puses atsakās no soda sankciju piemērošanas gadījumā, ja otra Puse pierāda, ka kavēšanās iemesls ir trešā puse vai nepārvarama vara kavēšanās iemeslu minētā Puse nav varējusi novērst.
2. **Citi noteikumi**
	1. Līgumu var papildināt, grozīt vai izbeigt Līdzējiem savstarpēji vienojoties. Jebkuras izmaiņas vai papildinājumi Līgumā ir noformējami rakstiski un kļūst par Līguma neatņemamu sastāvdaļu.
	2. Līgums stājas spēkā tā parakstīšanas brīdī.
	3. Līgums ir spēkā līdz pilnīgai ar Līgumu uzņemto saistību izpildei. Konfidencialitātes nosacījumiem ir beztermiņa raksturs. Kontaktpersona no Pasūtītāja puses Aļa Meiere, tel. 26177576, e-pasts: ala.meiere@oksdu.lv
	4. Kontaktpersona no Izpildītāja puses: Jānis Graudulis, tel. 26133433, e-pasts: info@cerkazi.lv .
	5. Jebkuri strīdi un domstarpības, kas Pusēm rodas Līguma izpildes rezultātā tiek risināti, Puses savstarpēji vienojoties. Ja vienošanās par strīda atrisināšanu netiek panākta 30 (trīsdesmit) dienu laikā, strīds nododams izskatīšanai Latvijas Republikas tiesā.
	6. Puses ir tiesīgas vienpusēji izbeigt Līgumu vai atlikt Līguma izpildi bez sankciju piemērošanas gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai citiem rīkojumiem.
	7. Līgums sagatavots latviešu valodā, uz 4 (četrām) lapām, 2 (divos) eksemplāros ar vienādu juridisko spēku, 1 (viens) eksemplārs katrai Pusei.
	8. Līgumam ir šāds pielikums:
		1. Pielikums Nr.1: Finanšu piedāvājums uz 1 (vienas) lapas.
3. **Pušu juridiskās adreses un rekvizīti**

|  |  |
| --- | --- |
| **Pasūtītājs:****SIA „Ozolnieku KSDU”**,reģistrācijas Nr.41703003356Adrese: Kastaņu iela 2, Ozolnieki, Ozolnieku pag., Ozolnieku nov., LV-3018Tel. 63050111[www.oksdu.lv](http://www.oksdu.lv)AS SEB Bankakonta Nr. LV44 UNLA 0008 0005 0850 6 AS Swedbankkonta Nr. LV74 HABA 0551 0277 0848 1 | **Izpildītājs:****SIA “Cerkazi-G”**reģistrācijas Nr. 43603063747Adrese: Ropažu iela 14A-52, Rīga, LV- 1039Tālr.26133433E-pasts:info@cerkazi.lvAS SwedbankKonta Nr.LV86HABA 0551 0380 9337 6 |

|  |  |
| --- | --- |
| **Pasūtītāja vārdā:**\_\_\_\_\_\_\_\_\_\_\_\_\_\_\_\_\_\_\_ Valdes loceklis N.Bērziņš | **Izpildītāja vārdā:**\_\_\_\_\_\_\_\_\_\_\_\_\_\_\_\_\_\_\_Valdes loceklis J.Graudulis |

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU